CELEX: 52010PC0175
Language: da
Date: 2010-04-26
Title: Forslag til Rådets gennemførelsesafgørelse af [ …] om tilladelse til Tyskland, Italien og Østrig til at indføre en særlig foranstaltning, der fraviger artikel 193 i direktiv 2006/112/EF, og om ændring af beslutning 2007/250/EF med henblik på at forlænge gyldighedsperioden for den tilladelse, der er givet til Det Forenede Kongerige

|

52010PC0175

 Forslag til Rådets gennemførelsesafgørelse af [ …] om tilladelse til Tyskland, Italien og Østrig til at indføre en særlig foranstaltning, der fraviger artikel 193 i direktiv 2006/112/EF, og om ændring af beslutning 2007/250/EF med henblik på at forlænge gyldighedsperioden for den tilladelse, der er givet til Det Forenede Kongerige  /* KOM/2010/0175 endelig udg. - NLE 2010/0100 */  

	[pic] | EUROPA-KOMMISSIONEN |Bruxelles, den 26.4.2010KOM(2010)175 endelig2010/0100 (NLE)Forslag tilRÅDETS GENNEMFØRELSESAFGØRELSEaf [ …]om tilladelse til Tyskland, Italien og Østrig til at indføre en særlig foranstaltning, der fraviger artikel 193 i direktiv 2006/112/EF, og om ændring af beslutning 2007/250/EF med henblik på at forlænge gyldighedsperioden for den tilladelse, der er givet til Det Forenede KongerigeBEGRUNDELSE1.  BAGGRUND FOR FORSLAGETBegrundelse og formålI henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (i det følgende benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger direktivets bestemmelser, for at forenkle afgiftsopkrævningen (moms) eller for at forhindre visse former for momsunddragelse eller momsundgåelse.Ved brev registreret i Kommissionens Generalsekretariat den 3. august 2007, den 23. december 2009 og den 17. februar 2010 anmodede den italienske, den tyske og den østrigske regering om tilladelse til at anvende en foranstaltning, der fraviger momsdirektivets artikel 193. I overensstemmelse med momsdirektivets artikel 395, stk. 2, underrettede Kommissionen ved brev af 11. januar 2010 de øvrige medlemsstater om anmodningen fra den tyske regering, og ved brev af 9. marts 2010 om anmodningen fra den italienske og den østrigske regering. Ved brev af 12. januar 2010 underrettede Kommissionen den tyske regering, og ved brev af 11. marts 2010 den italienske og østrigske regering om, at den rådede over alle de oplysninger, den fandt nødvendige for at kunne vurdere anmodningerne.Ved brev registreret i Kommissionens Generalsekretariat den 10. februar 2010 anmodede Det Forenede Kongeriges regering om tilladelse til fortsat at anvende en foranstaltning, der fraviger momsdirektivets artikel 193. I overensstemmelse med momsdirektivets artikel 395, stk. 2, underrettede Kommissionen ved brev af 9. marts 2010 de øvrige medlemsstater om anmodningen fra Det Forenede Kongeriges regering. Ved brev af 11. marts 2010 underrettede Kommissionen Det Forenede Kongerige om, at den rådede over alle de oplysninger, den fandt nødvendige for at kunne vurdere anmodningen.Generel baggrundI henhold til momsdirektivets artikel 193 påhviler den moms, der skal betales til skattemyndighederne, som hovedregel den afgiftspligtige person, som foretager leveringen af varerne. Formålet med den fravigelse, regeringerne i Tyskland, Italien og Østrig anmoder om, er at lægge momspligten over på den afgiftspligtige person, der modtager leveringerne, på visse betingelser og udelukkende i tilfælde af særlige varer, navnlig mobiltelefoner og integrerede kredsløbsanordninger, men også dermed beslægtede varer.Inden for disse handelssektorer er en række virksomheder involveret i momsunddragelse, idet de undlader at betale moms til skattemyndighederne efter at have solgt varerne. Imidlertid opretholder kunderne, når de har modtaget en gyldig fakturering, deres ret til afgiftsfradrag, såfremt de er afgiftspligtige personer med fradragsret. I de alvorligste eksempler på disse former for momsunddragelse leveres de samme varer via et "karruselsystem" flere gange, uden at der betales moms til skattemyndighederne. Ved i disse tilfælde at udpege den person, til hvem varerne leveres, som den momspligtige, vil fravigelsen fjerne muligheden for denne form for momsunddragelse. Den vil imidlertid ikke påvirke størrelsen af det skyldige momsbeløb.I september 2009 vedtog Kommissionen et forslag (KOM(2009) 511) om ændring af momsdirektivet for at gøre det muligt for de interesserede medlemsstater midlertidigt at anvende sådanne foranstaltninger på bestemte varer og tjenesteydelser uden at skulle anmode om en fravigelse i henhold til direktivets artikel 395. Disse varer omfattede mobiltelefoner, integrerede kredsløbsanordninger, parfume og ædelmetaller, og tjenesteydelserne omfattede kvoter for drivhusgasemissioner. Rådet (økonomi og finans) indgik den 2. december 2009 kun en aftale om den del af forslaget, der vedrører kvoter for drivhusgasemissioner, mens den anden del af forslaget kræver yderligere overvejelser. Under afventning af en aftale om denne del af forslaget forpligtede Kommissionen sig til at fremsætte et forslag, der omfatter enhver begrundet anmodning om en fravigelse med henblik på at anvende ordningen om omvendt betalingspligt for så vidt angår mobiltelefoner og integrerede kredsløbsanordninger. Regeringerne i Tyskland, Italien og Østrig har indgivet sådanne anmodninger. Anmodningerne fra den italienske og den østrigske regering omfatter flere varer, som enten er direkte beslægtede med eller sammenlignelige med mobiltelefoner og integrerede kredsløbsanordninger. Disse varer er undergivet samme ræsonnement.Den østrigske regering gjorde gældende, at i betragtning af karusselsvigens komplicerede og sofistikerede karakter i Østrig, ville organisatoriske foranstaltninger alene ikke være tilstrækkelige til at bekæmpe denne svig. Den tyske regering finder ligeledes, at de organisatoriske foranstaltninger, den har gennemført, er utilstrækkelige til at bekæmpe svigen, og den anser anvendelsen af ordningen om omvendt betalingspligt ved salg af disse mest påvirkede varer for et vigtigt instrument til hurtigt og effektivt at bekæmpe momssvig. Den italienske regering vurderer, at tab som følge af denne type svig har været stadigt stigende gennem flere år.Den østrigske og den tyske regering har anmodet om at anvende en transaktionstærskel på 5000 EUR for at begrænse byrden for de små handlende.I april 2007 fik Det Forenede Kongerige tilladelse til at fravige direktivet for at anvende en sådan foranstaltning på leveringer af mobiltelefoner og integrerede kredsløbsanordninger (Rådets beslutning 2007/250/EF). Denne foranstaltning var tidsbegrænset og skulle udløbe den 30. april 2009. Udløbsdatoen blev efterfølgende ændret til den 30. april 2011 ved Rådets beslutning 2009/439/EF. Det Forenede Kongerige har anmodet om, at den nævnte ændrede udløbsdato også vil blive anvendt på de foranstaltninger, der foreslås for Tyskland, Italien og Østrig.Gældende bestemmelser på det område, som forslaget vedrørerDet Forenede Kongerige har fået en lignende tilladelse, og Kommissionen foreslog i KOM(2009) 511 at ændre momsdirektivet for at gøre det muligt for alle de interesserede medlemsstater midlertidigt at anvende en sådan ordning på bestemte varekategorier.2.  RESULTAT AF HØRINGERNE AF INTERESSEREDE PARTER OG AF KONSEKVENSANALYSENHøring af interesserede parterUdfyldes ikke.KonsekvensanalyseForslaget til afgørelse har til formål at bekæmpe momsunddragelse og vil derfor have en positiv indvirkning på momsindtægterne.Foranstaltningerne vil ikke desto mindre få en indvirkning på handelen, for så vidt som ordningerne vil adskille sig fra dem, der finder anvendelse på almindelige vareleveringer. Dette vil indebære komplekse regnskaber for virksomheder, som ikke udelukkende handler med de varer, der er omfattet af fravigelsen. De påtænkte kontrolordninger vil endvidere pålægge den pågældende handelssektor yderligere forpligtelser. Det står derfor klart, at denne fravigelse ikke opfylder det krav om forenkling, der følger af artikel 395, men kun er omfattet af formålet om at hindre unddragelse.3.  FORSLAGETS RETLIGE ASPEKTERResumé af forslagetTilladelse til Tyskland, Italien og Østrig til at indføre en foranstaltning, der fraviger artikel 193 i momsdirektivet, vedrørende anvendelsen af omvendt betalingspligt ved indenlandske leverancer af visse elektroniske anordninger og komponenter heraf, og til, at Det Forenede Kongerige fortsætter med at anvende en sådan foranstaltning.4.  BUDGETMÆSSIGE KONSEKVENSERForslaget har ingen negative konsekvenser for EU's budget.5.  VALGFRIE ELEMENTERForslaget indeholder en udløbsklausul.2010/0100 (NLE)Forslag tilRÅDETS GENNEMFØRELSESAFGØRELSEaf [ …]om tilladelse til Tyskland, Italien og Østrig til at indføre en særlig foranstaltning, der fraviger artikel 193 i direktiv 2006/112/EF, og om ændring af beslutning 2007/250/EF med henblik på at forlænge gyldighedsperioden for den tilladelse, der er givet til Det Forenede KongerigeRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Europa-Kommissionen ogud fra følgende betragtninger:6.  Den italienske, den tyske og den østrigske regering har ved brev indgået til Kommissionens Generalsekretariat henholdsvis den 3. august 2007, den 23. december 2009 og den 17. februar 2010 anmodet om tilladelse til at indføre en særlig foranstaltning, der fraviger artikel 193 i direktiv 2006/112/EF, vedrørende den momspligtige person. Ved brev indgået til Kommissionens Generalsekretariat den 10. februar 2010 anmodede Det Forenede Kongeriges regering om at forlænge gyldighedsperioden for den tilladelse, der blev givet ved Rådets beslutning 2007/250/EF af 16. april 2007 om bemyndigelse af Det Forenede Kongerige til at indføre en særlig foranstaltning, der fraviger artikel 193 i direktiv 2006/112/EF om det fælles merværdiafgiftssystem[2].7.  Kommissionen underrettede ved brev af 11. januar 2010 de øvrige medlemsstater om den tyske regerings anmodning og ved brev af 9. marts 2010 om den italienske og Det Forenede Kongeriges regeringers anmodning. Ved brev af 12. januar 2010 underrettede Kommissionen den tyske regering og ved brev af 11. marts 2010 regeringerne i Italien, Østrig og Det Forenede Kongerige om, at den rådede over alle de oplysninger, den fandt nødvendige for at kunne vurdere anmodningen.8.  I henhold til artikel 193 i direktiv 2006/112/EF er den momspligtige person den afgiftspligtige person, der leverer varerne. Formålet med de fravigelser, regeringerne i Tyskland, Italien og Østrig anmoder om, er at lægge momspligten over på den afgiftspligtige person, der modtager leveringerne, på visse betingelser og udelukkende for særlige varer, navnlig mobiltelefoner og integrerede kredsløbsanordninger og nogle af de dermed beslægtede varer.9.  Et stort antal virksomheder, der handler med bestemte varer, især mobiltelefoner, integrerede kredsløbsanordninger og nogle af de dermed beslægtede varer, unddrager sig efter salg af varerne at betale moms til skattemyndighederne. Deres kunder har imidlertid ret til et afgiftsfradrag, når de er i besiddelse af en gyldig faktura. I de alvorligste eksempler på disse former for momsunddragelse leveres de samme varer via et "karruselsystem" flere gange, uden at der betales moms til skattemyndighederne. Ved i disse tilfælde at udpege den person, til hvem varerne leveres, som den momspligtige, vil fravigelsen fjerne muligheden for denne form for momsunddragelse. Den vil ikke påvirke størrelsen af det skyldige momsbeløb.10.  For at sikre, at fravigelsen fungerer effektivt, og forhindre, at momsunddragelsen overflyttes til andre varer eller til detailleddet, bør den tyske, den italienske og den østrigske regering indføre passende kontrol- og rapporteringsforpligtelser. Kommissionen bør underrettes om de særlige foranstaltninger, der vedtages, med henblik på at kontrollere og samlet evaluere, hvordan fravigelsen fungerer.11.  Foranstaltningen står i forhold til det formål, der forfølges, eftersom den ikke skal finde generel anvendelse, men kun gælde for særlige varekategorier, når der er stor risiko for momsunddragelse, og når omfanget af momsunddragelsen har resulteret i væsentlige afgiftsmæssige tab.12.  Tilladelsen bør kun være gyldig i et kort tidsrum, da det ikke kan godtgøres med sikkerhed, at formålet med foranstaltningen vil blive nået, og da foranstaltningens indvirkning på momssystemets funktion i de medlemsstater, der anvender den, eller i andre medlemsstater ikke kan vurderes på forhånd.13.  Det Forenede Kongerige bør have tilladelse til at fortsætte med at anvende sine gældende særlige foranstaltninger indtil udløbsdatoen for den tilladelse, der gives til Tyskland, Italien og Østrig.14.  Fravigelsen har ingen negative konsekvenser for Unionens egne indtægter hidrørende fra moms —VEDTAGET DENNE GENNEMFØRELSESAFGØRELSE:Artikel 11. Ved fravigelse af artikel 193 i direktiv 2006/112/EF gives der tilladelse til Tyskland til at udpege den afgiftspligtige person, til hvem følgende varer leveres, som den momspligtige person:a) mobiltelefoner i deres egenskab af anordninger, der er fremstillet eller tilpasset til anvendelse i forbindelse med et net med licens og benyttet på specifikke frekvenser, uanset om de også har en anden anvendelseb) integrerede kredsløbsanordninger som mikroprocessorer og centrale databehandlingsenheder i den tilstand, de er i, inden de integreres i slutbrugerprodukter.2. Fravigelsen gælder for leverancer af varer, for hvilke det afgiftspligtige beløb er lig med eller højere end 5000 EUR.Artikel 2Ved fravigelse af artikel 193 i direktiv 2006/112/EF gives der tilladelse til Italien til at udpege den afgiftspligtige person, til hvem følgende varer leveres, som den momspligtige person:a) mobiltelefoner i deres egenskab af anordninger, der er fremstillet eller tilpasset til anvendelse i forbindelse med et net med licens og benyttet på specifikke frekvenser, uanset om de også har en anden anvendelse, komponenter heraf samt tilbehørb) personlige computere, komponenter heraf samt tilbehør.Artikel 31. Ved fravigelse af artikel 193 i direktiv 2006/112/EF gives der tilladelse til Østrig til at udpege den afgiftspligtige person, til hvem følgende varer leveres, som den momspligtige person:a) mobiltelefoner i deres egenskab af anordninger, der er fremstillet eller tilpasset til anvendelse i forbindelse med et net med licens og benyttet på specifikke frekvenser, uanset om de også har en anden anvendelseb) integrerede kredsløbsanordninger som mikroprocessorer og centrale databehandlingsenheder i den tilstand, de er i, inden de integreres i slutbrugerprodukterc) elektroniske lagringsmedier og pc-kort til brug i computere eller andre af de apparater, der henvises til i litra a) og d)d) elektronisk udstyr til lagring, behandling eller optagelse af elektroniske data såsom:i) håndholdte optagere eller afspillere af lyd og/eller billederii) håndholdte digitale musikafspillereiii) håndholdte digitale videoapparater og bærbare DVD-afspillereiv) trådløst udstyr til e-mail, telefon, tekstbeskeder, web browsing og anden trådløs dataadgang og håndholdte computerev) håndholdt eller bærbart positionsbestemmelsesudstyr til satellitnavigationssystemervi) spillekonsoller med skærm eller af en type, der anvendes sammen med fjernsyn eller computer.2. Fravigelsen gælder for leverancer af varer, for hvilke det afgiftspligtige beløb er lig med eller højere end 5000 EUR.Artikel 4Fravigelsen i artikel 1, 2 og 3 er betinget af, at regeringerne i Tyskland, Italien og Østrig indfører passende og effektive kontrol- og rapporteringsforpligtelser for afgiftspligtige personer, der leverer varer, og som er omfattet af omvendt betalingspligt i overensstemmelse med denne afgørelse.Artikel 5Den tyske, den italienske og den østrigske regering underretter Kommissionen, når de har vedtaget de i artikel 1 og 4 omhandlede foranstaltninger, og forelægger senest den 31. december 2013 Kommissionen en rapport med en samlet evaluering af, hvordan de pågældende foranstaltninger har fungeret, navnlig om foranstaltningerne har været effektive, og om det kan konstateres, at momsunddragelsen overflyttes til andre varer eller til detailleddet.Artikel 6Artikel 4 i beslutning 2007/250/EF affattes således:"Artikel 4Denne beslutning udløber den 31. december 2014."Artikel 7Nærværende afgørelse og beslutning 2007/250/EF udløber på det tidspunkt, hvor Unionens bestemmelser om tilladelse til medlemsstaterne til at vedtage sådanne foranstaltninger træder i kraft, dog senest den 31. december 2014.Artikel 8Nærværende gennemførelsesafgørelse er rettet til Forbundsrepublikken Tyskland, Den Italienske Republik og Republikken Østrig samt Det Forenede Kongerige Storbritannien og Nordirland.Udfærdiget i Bruxelles, denPå Rådets vegneFormand [1] EUT L 347 af 11.12.2006, s. 1[2] EUT L 109 af 26.4.2007, s. 42